পুত্র সন্তান চাই! তাহলে আমার বাগানের আম খান, মহিলারা পুত্র সন্তান লাভ করবেন। এমনই মন্তব্য গত জুন মাসে শোরগোল ফেলে দিয়েছিলেন মহারাষ্ট্রের হিন্দুত্ববাদী নেতা সাম্ভাজী ভিদে। এখন সেই মন্তব্য ঘিরে বিপাকে পড়ে গিয়েছেন এই নেতা। বিষয়টি আদালত পর্যন্ত টেনে নিয়ে গিয়েছে নাসিক পুরসভা।

এই বিষয়ে অন্যান্য খবর

শিশির মঞ্চে বিতর্কিত নাটকের প্রদর্শন নয়
জার্মানিকে হারানোয় মিলনের আহ্বান! বিশ্বকাপেই মিলল রগরগে নিমন্ত্রণ


ঘটনার সূত্রপাত গত মাসে। নাসিকের এক সভায় সাম্ভাজি জানায়, ‘‘আম শক্তিশালী ও পুষ্টিকর। যদি কোনও মহিলা আমার বাগান থেকে আম খান, তাহলে তিনি পুত্রসন্তান জন্ম দিতে পারেন।’’ প্রাক্তন আরএসএস নেতার এহেন মন্তব্য ঘিরে বিতর্ক সৃষ্টি হয়। এর পরেই আসরে নামে নাসিক পুরসভা। এমনটাই জানা গিয়েছে এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী। 
 

সাম্ভাজী ভিদে। ছবি—সাম্ভাজীর ফেসবুক পেজ থেকে।
জানা গিয়েছে, প্রথমে নাসিক পুরসভার তরফ থেকে একটি নোটিশ পাঠানো হয় সাম্ভাজির কাছে। কিন্তু সেই নোটিশের উত্তরই দেননি প্রভাবশালী এই নেতা। এর পরেই আইনজ্ঞদের সঙ্গে পরামর্শ করে ওই নেতার বিরুদ্ধে স্থানীয় একটি আদালতে মামলা করে নাসিক পুরসভা। বেশ কয়েকটি ধারায় মামলা আনা হয়েছে। তবে ওই নেতার এমন মন্তব্যের পরেই নিন্দায় সরব হয়েছে বিভিন্ন মহল।